Diari Oficial de la Generalitat Valenciana


Sumari del DOGV 3469, del 08-04-1999 (1999/3163)

DECRET 42/1999, de 23 de març, del Govern Valencià, pel qual accepta la donació d'una obra d'art de la qual és autor José López Tomás, efectuada per Rafael López Álvarez, per a integrar-la en els fons del Museu de Belles Arts de València, i en disposa el dipòsit.
-----------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/03/23/42/dof/vci/html**

### Dades del document

Número de DOGV
:   3469

Data del DOGV
:   08-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3163


Data del document
:   23-03-1999

Organisme emissor
:   Conselleria d'Economia, Hisenda i Administració Pública

Tipus de document
:   Decret

Descriptors 

:   * pintura
    * donació

DECRET 42/1999, de 23 de març, del Govern Valencià, pel qual accepta la donació d'una obra d'art de la qual és autor José López Tomás, efectuada per Rafael López Álvarez, per a integrar-la en els fons del Museu de Belles Arts de València, i en disposa el dipòsit. [1999/X3163]
  
Rafael López Álvarez ha tingut la generositat d'oferir a la Generalitat Valenciana la donació de l'obra d'art titulada La mort d'En Quixot (pintura a l'oli sobre llenç de 230 x 300 cm) de la qual és autor el seu difunt pare, el pintor José López Tomás (Alacant 1869-València 1939), perquè passe a formar part dels fons del Museu de Belles Arts de València, amb la condició de conservar al seu domicili l'obra esmentada, en qualitat de dipòsit, fins que es produïsca la seua defunció i la de la seua esposa la María del Pilar Lita Bedrina.
  
D'acord amb el que disposa l'article 5.5.f) del Decret 211/1991, d'11 de novembre, del Govern Valencià, pel qual s'estableixen els òrgans de gestió del Museu de Belles Arts de València, el ple del seu Patronat acordà, per unanimitat, proposar a la Conselleria de Cultura, Educació i Ciència l'acceptació d'aquesta donació, així com la condició del seu dipòsit en els termes expressats pel donant.
  
D'acord amb el que disposa l'article 22.1 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la donació indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 23 de març de 1999,
  
DECRETE
  
Article 1
  
Acceptar la donació realitzada pel Rafael López Álvarez de l'obra d'art titulada La mort d'En Quixot (pintura a l'oli sobre llenç de 230 x 300 cm), de la qual és autor el José López Tomás (Alacant 1869-Valencia 1939), perquè passe a formar part del patrimoni de la Generalitat Valenciana i s'integre en els fons del Museu de Belles Arts de València.
  
Article 2
  
Acceptar la condició expressada pel donant que, sense perjudici de la immediata efectivitat de la donació, l'obra esmentada romanga en qualitat de dipòsit temporal al domicili del donant, situat al carrer Comte d'Altea, núm. 41-6, de la ciutat de València, fins que es produïsca la defunció d'aquest i de la seua esposa la María del Pilar Lita Bedrina, d'acord amb la proposta del Patronat d'aquest Museu, per a la qual cosa subscriurà el contracte de dipòsit oportú.
  
Article 3
  
Sense perjudici del que disposa en l'article anterior, la propietat del bé donat s'haurà d'incorporar a l'Inventari General de Béns i Drets de la Generalitat Valenciana.
  
DISPOSICIÓ FINAL
  
La Conselleria de Cultura, Educació i Ciència realitzarà els tràmits necessaris per a fer efectiu el que disposa aquest decret.
  
València, 23 de març de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI